מצחתוס

מצְחֵתוֹס (בגאורגית: მცხეთოსი), הוא גיבור אפי במיתולוגיה הגאורגית, בנו של כרתלוס, אב קדמון של הגאורגים, מייסד מצחתה, בירת ממלכת איבריה הגאורגית.

לפי הרשומות הגאורגיות, מצחתוס היה הלוחם החזק מבין אחיו, וכולם צייתו לו. הוא היה הבן היחיד של כרתלוס, שנשאר לגור על אדמת אביו. במפגש הנהרות מטקווארי והאראגווי ייסד מצחתוס עיר וקרא לה על שמו, מצחתה. הוא כבש את הארצות ממערב עד הים השחור.

למצחתוס היו שלושה בנים: אוּפְּלוֹס , אוֹדזְרְחוֹס  ו- גָ'אווָחוֹס . מצחתוס חילק את הארץ ביניהם. לאחר מותו של מצחתוס, האחים נעשו עוינים זה לזה.

 לקריאה נוספת 

הערות שוליים

קטגוריה:מיתולוגיה גאורגית